# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 17

от 27.09.2019 г.

**Р Е Ш Е Н И Е**

**№ КЗЗ – 17**

**от 27 септември 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 23 999 кв.м. земеделска земя, трета категория, неполивна, собственост на община Н., за изграждане на обект: „Депо за твърди битови отпадъци”, в землището на гр. О., поземлен имот с идентификатор 53045.177.22, местност „Балабана“, община О., област Б., при граници, посочени в приложената скица.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** Променя предназначението на 8 220 кв.м. земеделска земя, втора категория, неполивна, общинска собственост, за изграждане на обект: „Частична корекция на коритото на р. „Стара река“, с. Кесарево, община Стражица – Етап 2 „Изграждане на земно – насипна дига“, в землището на с. Кесарево, част от поземлен имот с идентификатор 36782.200.56, община С., област В., при граници, посочени в приложените скица и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи.

***IIІ. На основание чл. 40, ал. 1, т. 7, във връзка с чл. 36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**3.** Изменя свое Решение № КЗЗ-08/19.04.2018 г., точка 2 както следва:

„Утвърждава трасе за проектиране, с което се засяга около 5585 кв.м земеделска земя, четвърта категория, неполивна, общинска и частна собственост, за изграждане на обект „Улица – път на връзка между път I-9 /Е-87/ Бургас – Варна и път Равда – Несебър /ул. «Несебър»/“, землище на с. Р., поземлени имоти съгласно приложения регистър на засегнатите имоти, неразделна част от настоящото решение, местност „Хендек тарла“, община Н., област Б.“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред Върховен административен съд.**